钦定古今图书集成/历象汇编/岁功典/第060卷 > 凤凰台上忆吹箫 吴元可
## 钦定古今图书集成/历象汇编/岁功典/第060卷 > 凤凰台上忆吹箫 吴元可

更不成愁，何曾是醉，豆花雨后轻阴。似此心情自可，
多了闲吟。秋在西楼西畔，秋较浅、不似情深。夜来月，
为谁瘦小，尘镜羞临。　弹筝旧家伴侣，记雁啼秋水，
下指成音。听未稳、当时自误，又况如今。那是柔肠易
断，人间事、独此难禁。雕笼近，数声别似春禽。